
	הוספת סעיף 22ב
	1.
	בחוק עבודת נשים, התשי"ד–1954[footnoteRef:2], אחרי סעיף 22א יבוא:  [2:  ס"ח התשי"ד, עמ' 154.] 


	
	
	"זכאות  להשתתפות בעלות מעון יום בתקופת הלידה וההורות 
	22ב.
	השתתפות המדינה בעלות החזקת ילד במעון יום או במשפחתון, שהעובדת הייתה זכאית לה בטרם יציאתה לתקופת לידה והורות, תינתן לעובדת גם במהלך כל תקופת הלידה וההורות שלה היא זכאית לפי סעיף 6, ואם אינה זכאית – למשך תקופת הלידה וההורות שלה הייתה זכאית אילו חלו לגביה הוראות הסעיף האמור."


דברי הסבר
חוק עבודת נשים, התשי"ד–1954, קובע את זכאותה של אם עובדת שילדה לתקופת לידה והורות. תקופת הלידה וההורות היא עשרים ושישה שבועות, והעובדת רשאית לקצר את תקופת הלידה וההורות לתקופה של חמישה עשר שבועות. הוראה זו חלה על עובדת שעבדה שנים עשר חודשים לפחות אצל אותו מעסיק או באותו מקום עבודה.
בתקופת הלידה וההורות, זכאית האם להשתתפות בעלות החזקת ילדיה במעון יום או במשפחתון כפי שניתן לה בזמן שעבדה לפני יציאתה לתקופת הלידה וההורות, אך זכאות זו מוגבלת לתקופה של חמישה עשר שבועות בלבד שבעדה קיימת זכאות לדמי לידה. 
אם שלא קיצרה את תקופת הלידה וההורות, לא זכאית להמשך השתתפות בעלות החזקת ילד במעון במהלך יתרת תקופת הלידה וההורות. 
נשים רבות נאלצות לוותר על זכותן למימוש כל תקופת הלידה וההורות מאחר שאינן זכאיות להשתתפות בעלויות המעון החל מהשבוע ה-16 ועד לשבוע ה-26 לתקופת הלידה וההורות ואין ביכולתן לעמוד בתשלום מלא למעון דווקא בתקופה שבה אין להן שכר וגם לא משולמים להן דמי לידה. אם האם תוציא את הילד מהמעון, הרי שהיא מסתכנת בכך שכאשר היא תרצה לחזור לעבודתה לא יהיה לילד מקום באותו מעון.
הוראה זו מסכלת את כוונת המחוקק אשר האריך את חופשת הלידה מתוך רצון לאפשר לאם לשהות עם הרך הילוד, למשך חצי שנה.
מוצע לקבוע כי כל מי שהייתה זכאית לפני יציאתה לתקופת לידה והורות להשתתפות בעלות החזקת ילדיה במעון תהיה זכאית להשתתפות זו לכל אורך תקופת הלידה וההורות לה היא זכאית על פי חוק.
מוצע לקבוע כי הוראה זו תחול גם לגבי עובדות עצמאיות. 
הצעות חוק זהות הונחו על שולחן הכנסת העשרים על ידי חברי הכנסת אורי מקלב ומשה גפני (פ/1715/20), על שולחן הכנסת העשרים ושתיים על ידי חבר הכנסת אורי מקלב וקבוצת חברי הכנסת (פ/848/22) ועל שולחן הכנסת העשרים ושלוש על ידי חבר הכנסת משה גפני וקבוצת חברי הכנסת (פ/1278/23).
הצעת החוק זהה לפ/1278/23 ולפיכך לא נבדקה מחדש על ידי הלשכה המשפטית של הכנסת.

